སྐབས་འདིར་ད་ཡོད་སྤྱི་འཐུས་ཀྱི་གྲངས་ཚད་ཉུང་དུ་གཏོང་དགོས་པ་དང་།ཆོས་བརྒྱུད་སྤྱི་འཐུས་མི་དགོས་པ་བཟོས་ནས་གྲོས་ཚོགས་གོང་འོག་གམ།བཙན་བྱོལ་བོད་མིའི་ས་གནས་རང་བཞིན་གྱིས་སྤྱི་འཐུས་འདེམས་དགོས་པ།ཡང་ན་ཆོས་བརྒྱུད་སྤྱི་འཐུས་ཀྱི་འོས་ཤོག་བླུག་རྒྱུའི་ཐོབ་ཐང་དེ་གྲྭ་བཙུན་གཅིག་པུ་མ་ཡིན་པར་མི་སྐྱ་རྣམས་ལའང་གཅིག་མཚུངས་དགོས་པ།ཡང་ཁག་ཅིག་གིས་ཆོལ་ཁ་གསུམ་གྱི་སྤྱི་འཐུས་སྔོན་འགྲོའི་འོས་ཤོག་ཁོངས་སོ་སོ་ནས་བླུགས་ཏེ་དངོས་གཞི་བོད་རིགས་ཚང་མ་གཅིག་གྱུར་གྱིས་བླུག་ཆོག་པ་ཞིག་བཟོ་དགོས་ཚུལ་སོགས་ཚོགས་འདུ་འདིའི་ཕྱོགས་བསྡོམས་བསམ་ཚུལ་གང་བྱུང་བ་རྣམས་ལ་ཁྲིམས་ཀྱི་ནུས་པ་མེད་ཅེས་སྤྱི་འཐུས་ཚོགས་གཙོས་ངོ་སྤྲོད་གསུང་བཤད་ཡིག་ཐོག་ཏུ་སྤེལ་བ་དང་བཀའ་བློན་ཁྲི་པའི་གསུང་བཤད་ཀྱི་ནང་དུ་ཤུགས་ཆེ་གསུངས་ཡོད་ཀྱང་།ཚོགས་ཞུགས་པ་རྣམས་ཀྱིས་སྤྱི་འཐུས་ཀྱི་གནད་དོན་དང་འབྲེལ་བའི་ཐོག་ལ་བསམ་ཚུལ་མི་མཐུན་པ་ཤུགས་ཆེན་གླེང་ཡོད་པ་རེད།